Stefan Johansen klar for utlån til West Bromwich
Kilder opplyste til VG at Johansen og hans agent Tore Pedersen befant seg hos klubben i West Midlands for å gjennomføre om en låneavtale på Deadline Day. Natt til fredag bekreftet West Bromwich signeringen: Johansen er ikke den eneste norske landslagsspilleren som er på flyttefot. Nå bekrefter «the Cottagers» at Håvard Nordtveit blir en del av klubben på Deadline Day, Nordtveits tredje Premier League -klubb i London (etter Arsenal og West Ham). – Jeg er veldig glad for å få muligheten til å komme tilbake til Premier League og forhåpentligvis bidra til å sikre Fulham en plass. Det ville være noe jeg ville sette høyt på lista i karrieren min, sier Nordtveit selv i en kommentar til Fulhams hjemmeside på nett. Det til tross for at Nordtveit i et intervju med tyske Kicker i fjor fortalte at han anser Premier League som et lukket kapittel. – Vi har et hus der, så jeg drar kanskje tilbake dit på ferie. Men det er over for meg i Premier League, sa Nordtveit. Omar Elabdellaoui har blitt nevnt i forbindelse med en mulig overgang til Southampton. Backen har ikke besvart VGs henvendelser.I tillegg er Ole Kristian Selnæs involvert i et pikant overgangsdrama i franske Saint-Étienne. Trønderen skal ifølge den franske storavisen L’Équipe ha forlatt klubbens treningsleir tirsdag ettermiddag i et forsøk på å presse frem en overgang. Selnæs spilte ikke i Saint-Étiennes 1 – 1-kamp borte mot Nantes onsdag kveld, og en av hans representanter, den svenske agenten Anders Carlsson, var ifølge VGs opplysninger i et møte med den franske klubben for å diskutere mulighetene for en overgang til kinesiske FC Shenzen. Saint-Étienne krever angivelig 10 millioner euro for nordmannen, mens kineserne foreløpig kun er villige til å tilby seks millioner. Det kinesiske overgangsmarkedet er imidlertid åpent frem til den 28. februar, så en Selnæs-overgang trenger ikke nødvendigvis å finne sted torsdag kveld. Dersom Saint-Étienne klarer å skaffe seg en erstatter for nordmannen før midnatt, vil et salg av Selnæs i februar være mer sannsynlig. Saint-Etienne bekreftet signeringen av Valentin Vada på lån fra Bordeaux sent torsdag kveld. Deres andre midtbanespiller på lån i dag, tidligere torsdag signerte den franske klubben midtbanespilleren Youssef Aït Bennasser på lån fra Monaco. Det kan være et grep for å være rustet på livet etter Selnæs. Det var TV 2 som først omtalte Selnæs’ mulige overgang til Kina. Torsdag var nordmannen tilbake på treningsfeltet til Saint-Étienne, får VG opplyst.
Sent torsdag kveld fikk VG opplyst at landslagskaptein Stefan Johansen (28) lånes ut til Championship-klubben West Bromwich. Og Fulham bekrefter at de har signert Håvard Nordtveit.